Diari Oficial de la Generalitat Valenciana


Sumari del DOGV 7720, del 15-02-2016 (2016/978)

RESOLUCIÓ de 3 de febrer de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions en matèria de serveis socials especialitzats de persones majors.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/978


Data del document
:   03-02-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 de febrer de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions en matèria de serveis socials especialitzats de persones majors. [2016/978]  
Per mitjà de l'Ordre 8/2015, de 29 de desembre (DOCV 7691, 05.01.2016), de la Vicepresidència i Conselleria d'Igualtat i Polítiques Inclusives, s'establixen les bases reguladores de la concessió de subvencions en matèria de serveis socials especialitzats de persones majors.  
En virtut de l'article 45.2 de la Llei 5/1997, de 25 de juny, de la Generalitat, per la qual es regula el sistema de serveis socials en l'àmbit de la Comunitat Valenciana, les institucions i associacions sense ànim de lucre poden accedir a subvencions públiques per al compliment dels seus fins quan reunisquen els requisits exigits.  
El Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, assigna a la Vicepresidència i Conselleria d'Igualtat i Polítiques Inclusives, entre altres, les competències en matèria de polítiques de prestació social; serveis socials; dependència, i majors, i la Direcció General de Serveis Socials i Persones en Situació de Dependència assumix les funcions en matèria de política de serveis socials; de formació; qualitat de vida; la proposta, programació i execució de les polítiques generals en matèria d'atenció a les persones en situació de dependència, i la participació activa de les persones majors en la societat. En els mateixos termes es pronuncia el Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
Convocar per a l'exercici 2016 les subvencions en matèria de serveis socials especialitzats regulades per l'Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores de la concessió de subvencions en matèria de serveis socials especialitzats de persones majors, en les modalitats següents:  
1. Centres de serveis socials especialitzats.  
2. Programes de serveis socials especialitzats.  
3. Prestacions econòmiques individualitzades per a la supressió de barreres arquitectòniques per a persones majors.  
  
Segon. Condicions de la concessió de les subvencions  
1. El procediment de concessió d'estes ajudes es tramitarà en règim de concurrència competitiva.  
2. Per a obtindre la condició de beneficiaris de les ajudes regulades en l'Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores de la concessió de subvencions en matèria de serveis socials especialitzats de persones majors, s'hauran de complir els requisits establits en els articles 5, 8 i 12, segons la modalitat de subvenció que es tracte, de la mencionada ordre. Així mateix, les entitats beneficiàries de la subvenció hauran de complir les obligacions arreplegades en l'article 3, en el cas dels serveis socials especialitzats, i en l'article 13, en el cas de les prestacions econòmiques individualitzades, ambdós de l'esmentada Ordre 8/2015, de 29 de desembre.  
  
Tercer. Quantia de la subvenció  
1. Per a determinar l'import de les subvencions relatives a centres de serveis socials especialitzats, s'utilitza el criteri de valoració del cost atenent al criteri preu/plaça/dia, segons informe motivat de la direcció general competent en matèria de serveis socials especialitzats de persones majors, basant-se en una anàlisi dels costos i del preu mitjà del sector:  
a) En les residències de tercera edat el mòdul per a les places residencials serà de fins a 52,00 ?/persona/dia amb caràcter general i fins a 53,30 euros/persona/dia en les residències que acrediten disposar d'infermeria 24 hores.  
b) En centres de dia per a persones majors dependents, el mòdul per a les places de centre de dia serà de fins a 38,00 euros/persona/dia.  
2. El mòdul econòmic màxim pel qual es regixen les prestacions econòmiques individualitzades per a l'eliminació de barreres arquitectòniques serà de 3.727,57 euros.  
  
Quart. Finançament de les subvencions  
1. D'acord amb Llei 11/2015, de 29 de desembre, de Pressupostos de la Generalitat per a l'exercici 2016, la dotació pressupostària, a càrrec de la partida pressupostària 16.03.02, programa 313.60, Gestió de Centres i Programes de Persones Majors, ascendix als imports següents per línies de subvenció:  
  
Denominació: Serveis socials especialitzats - tercera edat  
Línia de subvenció: T1326.  
Consignació pressupostària: 67.927.257,76 ?.  
Procedència i quantia dels fons:  
Propis condicionats: 3.000.000,00 ?.  
Propis no condicionats: 23.101.744,76 ?.  
Externa: taxa per la prestació de serveis d'atenció social: 7.242.600,00 ?.  
T. de l'Imserso: 3.000.000,00 ?.  
  
Denominació: Actuacions Alzheimer  
Línia de subvenció: T2737.  
Consignació pressupostària: 1.914.000,00 ?.  
Procedència i quantia dels fons: propis  
  
Denominació: Programes tercera edat  
Línia de subvenció: T2188.  
Consignació pressupostària: 1.295.714,60 ?.  
Procedència i quantia dels fons: propis  
  
Denominació: PEI d'emergència i desenvolupament personal  
Línia de subvenció: T2736.  
Consignació pressupostària: 429.438,56 ?.  
Procedència i quantia dels fons: propis.  
  
2. Els crèdits publicats tenen el caràcter de màxims, i no podran concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
3. Si com a conseqüència de transferències pressupostàries es veuen modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
  
Cinqué. Termini i lloc de presentació de les sol·licituds de subvenció  
1. El termini de presentació de sol·licituds serà el següent:  
a) Per a serveis socials especialitzats, el termini serà d'un mes comptat a partir de l'endemà de la publicació de la present resolució en el Diari Oficial de la Comunitat Valenciana.  
b) Per a prestacions econòmiques individualitzades, el termini comprendrà des de l'endemà de la publicació d'esta resolució en el Diari Oficial de la Comunitat Valenciana fins al 31 d'octubre de 2016. No obstant això, amb caràcter extraordinari, podran admetre's i tramitar-se aquelles sol·licituds d'ajudes presentades després d'eixa data i abans del 31 de desembre de l'esmentat any, sempre que s'acredite documentalment l'aparició de la necessitat fora del termini normal de presentació de sol·licituds.  
2. La sol·licitud de subvenció podrà ser formalitzada per mitjà de la presentació i emplenament del model que s'acompanya com annex I de la present resolució, per al cas dels centres i programes de serveis socials especialitzats, i com annex II per a les prestacions econòmiques individualitzades. Estos models de sol·licitud estan a disposició dels interessats en el portal de la Generalitat www.gva.es, i s'haurà d'accedir als apartats «Guia Prop», «Tràmits i serveis». Així mateix, s'inclou com a annex III el model de domiciliació bancària i com a annex IV l'autorització per a l'accés a dades de forma telemàtica.  
3. Les sol·licituds d'ajuda regulades en la present convocatòria es presentaran, junt amb la documentació requerida, en la direcció territorial d'Igualtat i Polítiques Inclusives de la província on radique el centre o on es desenvolupe el programa per al qual se sol·licita la subvenció. Tot això, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sisé. Documentació que ha d'acompanyar a la sol·licitud  
1. Els sol·licitants de la subvenció relativa a centres de serveis socials especialitzats hauran de presentar la documentació següent:  
  
a) Sol·licitud, segons model que figura en l'annex I d'esta convocatòria, que haurà de ser emplenada adequadament en tots els seus apartats, i s'hi podrà afegir fulls complementaris si és necessari. En el cas de les persones jurídiques, la sol·licitud haurà de ser subscrita per qui exercisca la representació de l'entitat.  
b) Model de domiciliació bancària, segons model de l'annex III d'esta convocatòria, per a aquelles entitats que sol·liciten l'ingrés de la subvenció en un compte diferent del de l'exercici anterior o que la sol·liciten per primera vegada.  
c) Autorització expressa a la Vicepresidència i Conselleria d'Igualtat i Polítiques Inclusives, inclosa en l'annex IV de la sol·licitud, perquè esta comprove les dades relatives a la identitat i, si és el cas, residència, i també el compliment de les obligacions tributàries i amb la Seguretat Social. No obstant això, si de la comprovació efectuada resulta alguna discordança amb les dades facilitades en la seua sol·licitud, l'òrgan instructor estarà facultat per a realitzar les actuacions procedents per a aclarir-la. Si el sol·licitant denega l'esmentat consentiment, haurà d'aportar els certificats acreditatius de tals circumstàncies.  
d) Declaració responsable de no estar sotmés en cap prohibició per a obtindre la condició de beneficiari, assenyalades en l'article 13 de la Llei 38/2003, de 17 de novembre (BOE 276, 18.11.2003), General de Subvencions, i del compliment d'obligacions de reintegrament de subvencions que, si és el cas, se li hagueren exigit, inclosa en l'apartat «P» de la sol·licitud.  
2. Els sol·licitants de la subvenció relativa a programes de serveis socials especialitzats hauran de presentar la documentació següent:  
  
a) La sol·licitud, segons model que figura en l'annex I d'esta convocatòria, degudament formalitzada i subscrita per qui posseïsca la representació de l'entitat, i haurà de coincidir el nom de l'entitat amb el que figure en el CIF.  
b) Cada entitat haurà de demanar en una única sol·licitud les subvencions per a tots aquells programes que desitge executar, a partir de la qual es formularà un expedient bàsic del que es derivaran peces separades. Estes podran resoldre's independentment.  
c) Autorització expressa a la Vicepresidència i Conselleria d'Igualtat i Polítiques Inclusives, inclosa en l'annex IV de la sol·licitud, perquè esta comprove les dades relatives a la identitat i, si és el cas, a la residència, i també al compliment de les obligacions tributàries i amb la Seguretat Social. No obstant això, si de la comprovació efectuada resulta alguna discordança amb les dades facilitades en la seua sol·licitud, l'òrgan instructor estarà facultat per a realitzar les actuacions procedents per a aclarir-la. Si el sol·licitant denega l'esmentat consentiment, haurà d'aportar els certificats acreditatius de tals circumstàncies.  
  
d) Declaració responsable de no estar sotmés en cap prohibició per a obtindre la condició de beneficiari, assenyalades en l'article 13 de la Llei 38/2003, de 17 de novembre (BOE 276, 18.11.2003), General de Subvencions, i del compliment d'obligacions de reintegrament de subvencions que, si és el cas, se li hagueren exigit, inclosa en l'apartat «P» de la sol·licitud.  
e) En aquells casos en què l'actuació siga d'àmbit municipal es requerirà un certificat de coordinació dels programes i de les actuacions de l'entitat amb la corporació local, expedit per esta.  
f) Model de domiciliació bancària, segons model de l'annex III d'esta convocatòria, per a aquelles entitats que sol·liciten l'ingrés de la subvenció en un compte diferent del de l'exercici anterior o que sol·liciten per primera vegada la subvenció.  
3. Els interessats en les subvencions relatives a prestacions econòmiques individualitzades per a la supressió de barreres arquitectòniques per a persones majors hauran de presentar la documentació següent:  
a) Sol·licitud, segons model oficial que figura en l'annex II d'esta convocatòria, subscrita pel beneficiari o pel seu representant, degudament emplenada en la seua totalitat.  
b) Autorització expressa a la Vicepresidència i Conselleria d'Igualtat i Polítiques Inclusives, inclosa en l'annex IV de la sol·licitud, perquè esta comprove les dades d'identitat del sol·licitant i dels altres membres de la unitat familiar i, si és el cas, de residència. En el cas que la unitat familiar estiga composta per més d'un membre, haurà de presentar-se l'indicat annex IV subscrit per cada un dels membres que la componen.  
  
No obstant això:  
- Si de la comprovació efectuada resulta alguna discordança amb les dades facilitades pel mateix interessat, l'òrgan instructor estarà facultat per a realitzar les actuacions procedents per a aclarir-la.  
- Si el sol·licitant no presta el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent.  
c) Certificat de convivència emés per l'ajuntament de residència.  
  
d) Autorització expressa a la Vicepresidència i Conselleria d'Igualtat i Polítiques Inclusives, inclosa en l'annex IV de la sol·licitud, per a poder accedir a les dades personals del sol·licitant i dels altres membres de la unitat familiar que es troben en els fitxers de les administracions tributàries i de la Seguretat Social, a l'únic efecte de comprovar el compliment dels requisits exigits en la present convocatòria. En el cas que la unitat familiar estiga composta per més d'un membre, haurà de presentar-se l'indicat annex IV subscrit per cada un dels membres que la componen.  
e) Declaració responsable de no estar sotmés en cap prohibició per a obtindre la condició de beneficiari, assenyalades en l'article 13 de la Llei 38/2003, de 17 de novembre (BOE 276, 18.11.2003), General de Subvencions,i del compliment d'obligacions de reintegrament de subvencions que, si és el cas, se li hagueren exigit, inclosa en l'apartat «C» de la sol·licitud. En el cas que no es preste consentiment, haurà de presentar-se fotocòpia compulsada de l'última declaració de l'impost sobre la renda de les persones físiques (IRPF) referida als ingressos de la unitat familiar o, si hi manca, haurà d'aportar certificat negatiu de declaració i certificat acreditatiu de la pensió rebuda pel sol·licitant.  
  
f) Informe mèdic sobre la situació del sol·licitant o certificat de minusvalidesa.  
g) Informe social.  
h) Pressupost de les adaptacions a realitzar.  
i) Justificació de la propietat de l'habitatge o l'autorització del propietari per a realitzar les reformes.  
j) Permisos municipals, si és el cas.  
k) Model de domiciliació bancària degudament emplenat, segons model de l'annex III d'esta convocatòria.  
4. Quant a l'ús i protecció de les dades contingudes en l'esmentada documentació, haurà d'estar-se al que disposa la Llei Orgànica 15/1999, de 13 de desembre, de protecció de dades de caràcter personal.  
  
  
Seté. Termini de resolució i notificació  
1. El termini màxim per a resoldre i notificar les resolucions, serà de sis mesos comptats des de la data de publicació de la present resolució. En el cas de les sol·licituds de prestacions econòmiques individualitzades, el termini de sis mesos es comptarà a partir de la data de presentació de la sol·licitud.  
No obstant això, si es desestimen totalment o parcialment sol·licituds per falta de consignació pressupostària i, després de la finalització del termini de resolució, s'incrementen els crèdits destinats a finançar les esmentades subvencions, estes sol·licituds exclusivament podran valorar-se, resoldre's i notificar-se en el termini de tres mesos comptats a partir de la data de publicació en el Diari Oficial de la Comunitat Valenciana de la resolució de la persona titular de la conselleria competent en matèria de serveis socials especialitzats a persones majors que done publicitat a este increment.  
2. En els casos en què haja de requerir-se a l'interessat l'esmena de deficiències i/o l'aportació de documents, el termini determinat en l'apartat anterior s'entendrà suspés durant el transcurs del temps que transcórrega entre la notificació del requeriment i el seu emplenament efectiu pel beneficiari o, a falta d'això, pel transcurs del termini concedit.  
3. Excepcionalment, podrà acordar-se l'ampliació dels esmentats terminis en els supòsits previstos en la legislació de procediment administratiu comú.  
4. Transcorregut el termini màxim per a resoldre sense que s'haja notificat resolució expressa, les sol·licituds hauran d'entendre's desestimades per silenci administratiu, de conformitat amb el que disposa la legislació de procediment administratiu comú i l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
  
5. La resolució del procediment es notificarà als interessats, ajustant-se al que disposa la legislació de procediment administratiu comú. La pràctica de l'esmentada notificació o publicació s'ajustarà a les disposicions contingudes en la mencionada legislació.  
6. Així mateix, la concessió d'una subvenció a l'empara d'esta ordre no comportarà cap obligació per part de la conselleria competent en matèria de serveis socials especialitzats a persones majors d'atorgar subvencions en exercicis posteriors.  
  
Huité. Recursos contra la resolució  
Les resolucions de concessió dictades pels òrgans competents de la conselleria competent en matèria de serveis socials especialitzats a persones majors posaran fi a la via administrativa, i en contra, de conformitat amb la legislació de procediment administratiu comú, es podrà interposar potestativament recurs de reposició davant del mateix òrgan que les haja dictades en el termini d'un mes comptat des de l'endemà de la notificació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació, sense perjudici que puga interposar-se qualsevol altre que s'estime pertinent.  
  
  
Nové. Règim de lliurament de pagament  
1. El pagament de les subvencions relatives a serveis socials especialitzats se subjectarà al que disposa l'article 34.1.c de la Llei 11/2015, de 29 de desembre, de Pressupostos de la Generalitat per a l'exercici 2016. Així,  
a) En el cas de subvencions per al manteniment dels centres, sempre que es tracte d'entitats públiques, cooperatives o entitats sense fins de lucre, podrà lliurar-se immediatament, una vegada concedides, fins al 65 per cent de l'import, i el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació, almenys, del 75 per cent de l'import inicialment anticipat.  
b) Quan vagen dirigides al finançament de programes d'actuació i activitats de serveis socials especialitzats, inclosos els programes relatius a l'execució de mesures judicials, podrà lliurar-se immediatament, una vegada concedides, fins al 65 per cent de l'import, i el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
Els percentatges, dins dels límits a què es referixen els apartats a i b precedents, podran ser fraccionats, en cas de ser necessari, en un nombre més gran de pagaments anticipats, fins a incloure l'assenyalat límit de percentatge màxim, i es mantindran la resta de condicions per al seguiment i control dels objectius de la subvenció.  
En tot cas, les persones que resulten beneficiàries de les subvencions arreplegades en els apartats anteriors, durant el mes de gener de l'exercici següent, hauran de justificar la totalitat de la despesa anual objecte de la subvenció, moment a partir del qual es procedirà a la liquidació d'esta, de la qual podrà derivar-se una regularització, que implicarà l'exigència de reintegrament dels imports indegudament percebuts, en el cas que la justificació siga insuficient.  
2. El pagament de les subvencions relatives a prestacions econòmiques individualitzades se subjectarà al que disposa l'article 26.1.b de l'Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores de la concessió de subvencions en matèria de serveis socials especialitzats de persones majors.  
  
Deu. Termini de justificació  
Amb independència del tipus de subvenció que es tracte, el termini màxim de presentació de la justificació finalitzarà el dia 31 de gener de l'any 2017.  
  
Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'este mateix òrgan en el termini d'un mes, computat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjudici que els interessats puguen presentar qualsevol altre recurs que estimen pertinent.  
  
València, 3 de febrer de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.